stanford-oval/wikipedia huggingface dataset:
Peter Schaefer

| Peter Schaefer |
| --- | --- |

Henkilötiedot
Syntynyt: 12. heinäkuuta 1977 (ikä 47) Yellow Grass, SK, Kanada
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  180 cm
Paino:  88 kg
Pelaajaura
Pääsarjaura:  1997–2011
Seurat:  Syracuse Crunch (AHL) Vancouver Canucks (NHL) TPS (SML) Ottawa Senators (NHL) HC Bolzano (Serie A) Boston Bruins (NHL) Providence Bruins (AHL) ERC Ingolstadt (DEL)
NHL-varaus:  66. varaus, 1995 Vancouver Canucks
| Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Sveitsi 1997 | jääkiekko |  |
Peter Schaefer (s. 12. heinäkuuta 1977 Yellow Grass, Saskatchewan, Kanada) on kanadalainen uransa lopettanut jääkiekkoilija. Schaefer pelasi NHL:ssä yhteensä 572 runkosarjaottelua tehoin 99+162=261. Hänen yhden kauden piste-ennätyksensä NHL:ssä on 50 pistettä kaudelta 2005–2006. Schaefer oli nopea puolustava hyökkääjä ja erinomainen alivoimapelaaja.
Ura

Schaefer pelasi neljä kautta WHL-joukkue Brandon Wheat Kingsissä vuodet 1993-1997. Vancouver Canucks varasi Schaeferin kolmannella kierroksella vuonna 1995. Kaudella 1995–1996 hän voitti Canadian Hockey Leaguen mestaruuden. Kaudella 1996–1997 Schaefer pelasi myös viisi ottelua AHL-joukkue Syracuse Crunchissa. Hänet valittiin myös WHL:än All-Stars -kentälliseen ja pelasi alle 20-vuotiaiden MM-kisoissa 1997.
Kaudella 1997–1998 Schaefer pelasi enimmäkseen AHL-seura Syracuse Crunchissa ja hän pelasi myös 25 NHL-ottelua Vancouver Canucksissa. Seuraava kausi oli Schaeferille ensimmäinen NHL:ssä. Hän pelasi myös MM-kisoissa keväällä 2000.
Schaefer tuli tutuksi myös Suomessa pelatessaan jääkiekon SM-liigaa TPS:ssä kaudella 2001–2002, kun ei saanut Vancouver Canucksin kanssa sopimusta aikaan. Hän keräsi 33 pelaamassaan ottelussa tehot 16+15=31. Kauden aikana hän sai myös kahdeksan ottelun pelikiellon HIFK:n Riku-Petteri Lehtoseen kohdistuneesta kyynärpäätaklauksesta. Kauden jälkeen Schaefer pelasi myös MM-kisoissa 2002.
Kaudella 2002–2003 Schaefer palasi NHL:ään pelaamaan Ottawa Senatorsiin. Siirtyessään Ottawaan Vancouver sai vaihtokaupassa suomalaispuolustaja Sami Salon. Työsulkukaudella 2004–2005 Schaefer pelasi Hockey Club Bolzano-Bozenissa, Italian Serie A:ssa. Kaudeksi 2007-2008 Peter Schaefer siirtyi Boston Bruinsiin vaihtokaupassa Shean Donovaniin. Kaudella 2008-2009 Schaefer pelasi ainoastaan Bostonin farmijoukkueessa, Providence Bruinsissa.
Schaefer oli kokonaan pelaamatta kauden 2009–2010. Hän palasi syyskuussa 2010 Vancouver Canucksiin ja joukkueesta pelipaikkaa try-outin kautta. Schaefer sai lokakuussa kevääseen 2011 ulottuvan jatkosopimuksen. Hän siirtyi kuitenkin tammikuussa 2011 Saksan DEL-liigan ERC Ingolstadtiin, jossa pelasi loppukauden.
Muuta

Peterin kolme vuotta nuorempi pikkuveli Nolan Schaefer on myös entinen jääkiekkoilija.
Aiheesta muualla

Peter Schaefer The Internet Hockey Databasessa (englanniksi)
Peter Schaefer Eurohockey.com. (englanniksi)
Peter Schaefer Legends of Hockey -sivustolla (englanniksi)
Peter Schaefer Elite Prospects. Everysport Media Group AB. (englanniksi)
Peter Schaefer Jatkoaika.comissa (Internet Archive)
Planet Fun-Fun

| Planet Fun-Fun Aavikko |
| --- | --- | --- |

Studioalbumin tiedot
 Äänitetty : 2012–2013
 Julkaistu: kesäkuu 2013
 Tuottaja(t): Aavikko
 Tyylilaji: elektroninen musiikki, disko
 Kesto: 26.55
 Levy-yhtiö: Muysic for Peoples
Listasijoitukset
  Suomen virallinen lista: 33.
Aavikon muut julkaisut
| Novo Atlantis 2009 | Planet Fun-Fun 2013 | Okeanos 2016 |
Planet Fun-Fun on Aavikon minialbumi, joka julkaistiin kesäkuussa 2013 vinyylinä sekä digitaalisessa muodossa. Se debytoi Suomen virallisen listan sijalla 33.
Kappaleet

Machu Picchu – 4.17
Planet Fun-Fun – 3.58
Mekanik Man – 3.17
CCCP Vs USA – 3.57
Viimeinen Gladiaattori – 5.07
Friendship – 6.20
Aiheesta muualla

Yhtyeen viralliset sivut (Arkistoitu – Internet Archive)
Pieni Varilampi

| Pieni Varilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°17′07″N, 26°58′43″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskujoki:  suo-oja 
Järvinumero:  14.978.1.065
Mittaustietoja
Pinnankorkeus:  123,4 m  
Pituus:  170 m  
Leveys:  90 m  
Rantaviiva:  0,409 km  
Pinta-ala:  1,002 ha  
Saaria:  ei saaria 
 fiPieni Varilampi 
Pieni Varilampi  on Etelä-Savossa Mäntyharjulla  Kinnin lähellä sijaitseva lampi.
Maantietoa

Lampi on 170 metriä pitkä, 90 metriä leveä, ja sen pinta-ala on 1,0 hehtaaria. Lammella ei ole kartan mukaan saaria.  Sen rantaviivan pituus on 400 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Tainaveden valuma-alueeseen (14.978) se kuuluu. Lammen vedenpinnan korkeus on 123,4 metriä mpy.
Poetic Justice (soundtrack)

| Poetic Justice Soundtrack |
| --- | --- | --- |

Soundtrack-albumin tiedot
 Äänitetty : 1992
 Julkaistu: 29. kesäkuuta 1993
 Formaatti: CD
 Tyylilaji: rap/R&B
 Levy-yhtiö: Death Row Records Interscope Records Epic Records
muut julkaisut
|   | Poetic Justice  |   |
Poetic Justice on virallinen soundtrack John Singletonin elokuvasta Murhan jälkeen (Poetic Justice). Albumin julkaisi Epic Records 29. kesäkuuta 1993.
Kappalelista

"Get It Up" (TLC)
"Indo Smoke" (Mista Grimm)
"Well Alright" (Babyface)
"Call Me a Mack"  (Usher)
"Waiting for You" (Tony! Toni! Tone!)
"One in a Million" (Pete Rock & C.L. Smooth)
"Nite & Day" (Cultural Revolution)
"Poor Man's Poetry" (Naughty by Nature)
"I've Been Waiting" (Terri & Monica)
"Niggas Don't Give a Fuck" (Tha Dogg Pound)
"Definition of a Thug Nigga" (2Pac)
"I Wanna Be Your Man" (Chaka Demus & Pliers)
"Cash In My Hands" (Nice & Smooth)
"Never Dreamed You'd Leave in Summer" (Stevie Wonder)
"Justice's Groove" (Stanley Clarke)
Tupac Shakur
| --- | --- |
Studioalbumit:   2Pacalypse Now (1991)  Strictly 4 My N.I.G.G.A.Z... (1993)  Thug Life Vol. 1 (1994)  Me Against the World (1995)  All Eyez on Me (1996)  The Don Killuminati: The 7 Day Theory (1996) 
Postuumit albumit:   R U Still Down? (Remember Me) (1997)  Still I Rise (1999)  Until the End of Time (2001)  Better Dayz (2002)  Loyal to the Game (2004)  Pac's Life (2006)  Beginnings: The Lost Tapes 1988-1991 (2007)  The Lost Scriptures (2009) 
Kokoelmat:   Greatest Hits (1998)  The Rose that Grew from Concrete (2000)  Nu-Mixx Klazzics (2003)  The Rose, Vol. 2 (2005)  Nu-Mixx Klazzics Vol. 2: Evolution - Duets & Remixes (2007)  Best of 2Pac Part 1: Thug (2007)  Best of 2Pac Part 2: Life (2007) 
Livealbumit:   2Pac Live (2004)  Live at the House of Blues (2006) 
Soundtrackit:   Poetic Justice (1993)  Above the Rim (1994)   Gridlock'd (1997)  Gang Releated (1997)  Tupac: Resurrection (2003)  Live 2 Tell (2009)
Poolopaita

Poolopaita (eng. mm. turtle neck tai rollneck) on korkeakauluksinen paita. Kaulus voidaan pitää joko kaksin kerroin tai avata auki suojaamaan kaulaa. Paidan suomenkielinen nimi voi aiheuttaa sekaannusta, sillä englanniksi polo shirt (’poolopaita’) viittaa muun muassa tenniksessä käytettyihin pikeepaitoihin.
Poolopaita miehellä: kaulus kaksin kerroin.
Poolopaita naisella: kaulus yksin kerroin.
Aiheesta muualla

Wikimedia Commonsissa on kuvia tai muita tiedostoja aiheesta .
Ville Raivio: Pitkäkaulaisen älymystön tavaramerkkipaita. Taloussanomat 14.7.2013.
Puolan europarlamenttivaalit 2019

Puolan europarlamenttivaalit 2019 järjestettiin 26. toukokuuta 2019, ja ne olivat osa vuoden 2019 europarlamenttivaaleja koko unionin alueella. Vaaleissa valittiin 51 europarlamentaarikkoa kaudeksi 2019–2024.
Pustertal

Pustertalia Bruneckin lähistöllä
Pustertal (saks. Pustertal, ital. Val Pusteria, ladin. Val de Puster) on laakso Etelä- ja Itä-Tirolissa Alpeilla. Pustertalin taajamat sijaitsevat 750-1180 metrin korkeudella. Suurimpia taajamia Pustertalin länsialueella ovat Toblach, Welsberg, Olang ja Bruneck; itäalueella suurimpia ovat Innichen, Sillian ja Mittewald.
Pustertalin alueella sijaitsee Pustertalin piirikunta (saks. Bezirksgemeinschaft Pustertal, ital. Comprensorio della Val Pusteria), joka perustettiin vuonna 1969. Siihen kuuluu 26 kuntaa ja sen kokonaispinta-ala on 2 071 neliökilometriä. Piirikunnan asukasluku on 73 000 ja sen keskuskaupunki on Bruneck. Vuoden 2001 väestölaskennan mukaan 80,96 prosenttia asukkaista puhuu saksaa, 13,40 prosenttia ladinia ja 5,64 prosenttia italiaa äidinkielenään.
Aiheesta muualla

Wikimedia Commonsissa on kuvia tai muita tiedostoja aiheesta .
Bezirksgemeinschaft Pustertal
Potash Corporation of Saskatchewan

| Potash Corporation of Saskatchewan |
| --- | --- |

Yritysmuoto:  Julkinen osakeyhtiö
Osake:  NYSE: POT TSX: POT
ISIN:  CA73755L1076
Perustettu:  1975
Toimitusjohtaja:  Jochen Tilk (2014-)
Puheenjohtaja:  John Estey (2015-)
Kotipaikka:  Saskatoon, Kanada
Toimiala:  Kemianteollisuus
Tuotteet:  lannoitteet
Liikevaihto:  7,115 miljardia € (2014)
Liikevoitto:  2,348 miljardia € (2014)
Nettotulos:  1,536 miljardia € (2014)
Henkilöstö:  yli 5 000 (2014)
Kotisivu:  Kotisivut
Infobox OKVirheellinen NIMI-arvo: 
Potash Corporation of Saskatchewan tai lyhyemmin pelkkä PotashCorp on kanadalainen pörssiyhtiö, jonka kotipaikka on Saskatoon, Saskatchewanin provinssissa Kanadassa. Se on kemianteollisuuden yhtiö, jonka päätuote on kalilannoitteet kuten potaska eli kaliumkarbonaatti. Se on maailman suurin potaskan tuottaja, ja myös globaalisti merkittävä typpilannoitteiden ja fosfaatin tuottaja. Vuonna 2014 PotashCorp tuotti 20% koko maailman potaskasta, 2% typpilannoitteista ja 3% fosforilannoitteista. Lähes kaksi kolmasosaa maailman potaskavarannoista sijaitsee Saskatoonin alueella. Yhtiö on noteerattu sekä New Yorkin että Toronton pörsseissä.
Yhtiö perustettiin Saskatchewanin hallituksen toimesta vuonna 1975. Vuonna 1989 siitä tuli julkisesti noteerattu pörssiyhtiö, ja seuraavana vuonna 1990 Saskatchewanin provinssin hallitus myi viimeiset omistamansa osakkeet pois. Yhtiö omistaa osan, yhdessä Mosaic Companyn ja Agriumin kanssa, Canpotex ("Canadian Potash Exporters") -yhtiöstä, joka valvoo kaikkea potaskan vientiä Saskatchewanin alueelta. Canpotex on toiminut vuodesta 1972, ja on myynyt lähes 200 miljoonaa tonnia kalilannoitteita noin 60 maassa historiansa aikana.
Vuonna 2010 kaivosjätti BHP Billiton yritti vallata Potash Corporation of Saskatchewanin, mutta tämä hanke kilpistyi osavaltion ja Kanadan hallituksen vastustukseen.
Potchefstroom

| Potchefstroom |
| --- | --- |
 Potchefstroomin kaupungintalo
 lippu
Valtio:   Etelä-Afrikka
Provinssi:  Luoteismaakunta
Kunta:  Tlokwe
Perustettu:  1838
Hallinto:  
 – Pormestari:  Kgotso Khumalo
Pinta-ala:  
 – Kokonaispinta-ala:  185.4 km2 km²
Väkiluku (2016):  128 353
Lempinimi::  Stad van Deskundigheid
Infobox OKVirheellinen NIMI-arvo: 
Potchefstroomin yliopiston rakennuksia.
Potchefstroom on eteläafrikkalainen yliopistokaupunki Mooi-joen rannalla Luoteismaakunnassa, noin 120 km Johannesburgista lounaaseen. Asukasluku oli 101 682 (1996).
Kaupungin perustivat 1838 afrikaansia puhuvat buurit, jotka olivat paenneet Kapmaasta brittien sorron vuoksi. Nimi Potchefstroom viittaa perustajien johtajaan Andries Hendrik Potgieteriin ja kaupungin sijaintiin joen varrella.
Pohjois-Suomi

Lapin, Pohjois-Pohjanmaan ja Kainuun maakuntien sijainti.
Pohjois-Suomi tarkoittaa nykyisin nyky-Suomen pohjoista osaa. Sen alueellista rajautumista ei ole tarkasti määritelty, vaan se on vaihdellut historian kuluessa.
Käsite esiintyy tai on esiintynyt ainakin seuraavissa yhteyksissä:
Pohjois-Suomi, Oulussa ja Kemissä eri aikoina ilmestyneitä sanomalehtiä
Pohjois-Suomen aluehallintovirasto, yksi Suomen seitsemästä aluehallintovirastosta
Pohjois-Suomen hallinto-oikeus, yksi Suomen kuudesta hallinto-oikeudesta
Pohjois-Suomen Islamilainen Yhdyskunta, rekisteröity uskonnollinen yhdyskunta
Pohjois-Suomen sotilaslääni, yksi Suomen puolustusvoimien neljästä entisestä maavoimien johtamasta sotilasläänistä
Pohjois-Suomen lennonvarmistuskeskus, vuoteen 2010 asti toiminnassa ollut Suomen aluelennonjohdon yksikkö
Pohjois-Suomen Huoltorykmentti, Suomen maavoimien entinen huollon joukko-osasto
Pohjois-Suomen Viestipataljoona, Kainuun Prikaatissa toimiva viestikoulutusta antava joukkoyksikkö
Pohjois-Suomen opiskelija-asuntosäätiö, Oulussa toimiva opiskelija-asuntoja rakennuttava, omistava ja ylläpitävä säätiö
Pohjois-Suomen ortodoksinen seurakunta, yksi Suomen ortodoksisen kirkon kymmenestä seurakunnasta
Pohjois-Suomen Rautatieharrastajat, Oulussa toimiva rautatieliikennekerho
Pohjois-Suomen elokuvakomissio, suomalainen elokuva-alan organisaatio
Pohjois-Suomen yliopisto, Oulun ja Lapin yliopistoista sekä Kajaanin yliopistokeskuksesta muodostettavaksi esitetty uusi yliopistoyksikkö Pohjois-Suomessa
Pohjois-Suomen Ryhmä, armeijakuntaan rinnastettava yhtymä Suomen talvisodassa
Pohjois-Suomen paras rakennusteko, suomalainen arkkitehtuuripalkinto
Pohjois-Suomen Syöpäyhdistys, Suomen Syöpäyhdistyksen jäsenjärjestö
Pohjois-Suomen uutiset, Yleisradion alueellinen uutislähetys
Pohjois-Suomen Kaivosrautatie, matkailukäyttöä palveleva kapearaiteinen rautatie Tankavaarassa Sodankylässä
Pustantulikukka

| Pustantulikukka |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit
Alakaari::  Koppisiemeniset
Luokka::  Kaksisirkkaiset Magnoliopsida
Lahko::  Lamiales
Heimo::  Syyläjuurikasvit Scrophulariaceae
Suku::  Tulikukat Verbascum
Laji::  speciosum
Kaksiosainen nimi
 Verbascum speciosum  Schrad. 
Katso myös
   Pustantulikukka Wikispeciesissä   Pustantulikukka Commonsissa 
Infobox OKNimi-testi OK: 
Pustantulikukka (Verbascum speciosum) on kaksivuotinen tulikukkalaji, jota esiintyy Kaakkois-Euroopasta Lounais-Aasiaan. Se kasvaa puolesta metristä kahteen metriin korkeaksi. Varsi on tiheästi lyhytkarvainen ja melko karheakarvainen. Aluslehdillä ja alimmilla varsilehdillä lapa on ehytlaitainen, suippokärkinen, muodoltaan suikeasta kapean vastapuikeaan. Kukinto koostuu runsaista pitkistä haaroista, jotka ovat melko pystyjä tai ylöskaartuvia. Kukan lähes säteittäinen teriö on keltainen, kahdesta kolmeen senttimetriä leveä ja alapinnalta tähtikarvainen. Heteiden palhot ja osittain myös ponnet ovat valkokarvaisia. Lajin voi sekoittaa käentulikukkaan (Verbascum lychnitis).
Aiheesta muualla

Luontoportti: Pustantulikukka (Verbascum speciosum)
Pohjolan kasvien pauloissa: Verbascum speciosum – pustantulikukka
ITIS: Verbascum speciosum (englanniksi)
United States Department of Agriculture (USDA): Verbascum speciosum (englanniksi)
Poesia

Poesia on vuonna 2010 perustettu suomalainen kirjankustantamo. Kustantamo nojaa yhteisölliseen tuotantomalliin ja useat sen julkaisuista ovat vapaasti saatavilla verkosta. Yksi Poesian kustanteista on Janne Nummelan, Tommi Nuopposen ja Jukka Viikilän runoteos Ensyklopedia vuodelta 2011. Poesian kustantamat teokset ovat voittaneet useita palkintoja. Esimerkiksi Pauli Tapion ja Jouni Teittisen Poesian kustantamat teokset on palkittu Helsingin Sanomien esikoiskirjapalkinnolla.
Poesian kustantamina teoksensa julkaisseita

Satu Erra
Pauliina Haasjoki
Pauli Hautala
Lauri Hei
Lassi Hyvärinen
Mari Laaksonen
Tiina Lehikoinen
V. S. Luoma-aho
Marko Niemi
Raisa Marjamäki
Henrik Pathirane
Kaija Rantakari
Elina Sallinen
Antti Salminen
Sini Silveri
Riikka Simpura
Jouni Teittinen
Olli-Pekka Tennilä
Pauli Tapio
Miia Toivio
Virpi Vairinen
Petra Vallila
Taneli Viljanen
Mikko Väänänen
Aiheesta muualla

Poesian verkkosivusto
Pirjo Pesonen

Pirjo Pesonen-Sams on suomalainen keraamikko ja muotoilija joka on työskennellyt vuodesta 2012 lähtien Suomenlinnan Susisaarella sijaitsevassa Pot Viaporin työhuoneella.
Pesonen on aloitti opiskelun vuonna 1977 Taideteollisessa korkeakoulussa ja valmistui sieltä vuonna 1981 keramiikkataiteen maisteriksi. Opiskelun jälkeen hän on opettanut ja ollut ohjaajana muun muassa Pohjois-Helsingin kuvataidekoulussa, Järvenpään työväenopistossa ja Hämeen ammattikorkeakoulussa.
Pesonen on työskennellyt vuodesta 2012 lähtien Suomenlinnassa Susisaarella sijaitsevassa Pot Viaporin keramiikkatyöhuoneella. Työhuone sijaitsee bastion Palmstiernassa ja on osa Suomenlinnan kulttuurista ja taiteellista toimintaa.
Pesonen on pitänyt  keramiikkataiteen näyttelyitä Suomessa, Tanskassa ja Virossa. Hän on toiminut useissa taiteilijoiden yhdistyksissä luottamustehtävissä, ja ollut muun muassa opetushallituksen nimeämän Esinesuunnittelun ja valmistuksen tutkintotoimikunnan jäsen.
Aiheesta muualla

Kotisivu Pirjopesonen.com. Viitattu 29.6.2020.
Veistoksen ja viilipytyn välissä Pirjo Pesonen haluaa herättää keskustelua Helsingin Sanomat.  29.9.1993. Viitattu 29.6.2020.
Retki Suomenlinnaan – To. 17.9.2015 kello 16.30 Designmuseon ja Arkkitehtuurimuseon Ystävät. Viitattu 29.6.2020.
Pussikielikotilot

| Pussikielikotilot |
| --- | --- |
 Oxynoe olivacea
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Nilviäiset Mollusca
Luokka::  Kotilot Gastropoda
Alaluokka::  Heterobranchia
Osaluokka::  Euthyneura
Kladi::  Tectipleura
Lahko::  Pussikielikotilot Sacoglossa  Ihering, 1876
Synonyymit
 Ascoglossa Bergh, 1876 
Yläheimot
 Oxynooidea  Plakobranchoidea  Platyhedyloidea 
Katso myös
   Pussikielikotilot Wikispeciesissä   Pussikielikotilot Commonsissa 
Infobox OKNimi-testi OK: 
Pussikielikotilot (Sacoglossa) on merissä elävien kotiloiden ryhmä (ylälahko), johon kuuluu sekä kuorellisia kotiloita että kuorettomia lajeja (merietanoita). Yhteensä pussikielikotiloita tunnetaan noin 700 lajia, jotka jaetaan kymmenkuntaan heimoon kolmessa yäheimossa.
Pussikielikotilot imevät ravinnokseen viherlevien solunesteitä ja mm. kloroplasteja. Jotkin lajit voivat vangita levän kloroplastit omiin kudoksiinsa, jossa ne jatkavat yhteyttämistä ja symbiontteina tuottavat vihreille nilviäisille ravintoa. Tätä kleptoplastiana tunnettua ilmiötä ei tunneta muilta  monisoluisilta, protisteilta kylläkin.
Suomen rannikolla elää kaksi kuoretonta pussikielikotilolajia, sukkulamerietana (Limapontia depressa) ja ruskomerietana (Alderia modesta).
Pussikielikotilot on luokiteltu takakiduskotiloihin (Opisthobranchia), joka on nykyluokituksesta pois jäänyt nilviäisryhmä.
Pilkkupallokala

| Pilkkupallokala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Jäykkäleukakalat Tetraodontiformes
Heimo::  Pallokalat Tetraodontidae
Suku::  Canthigaster
Laji::  solandri
Kaksiosainen nimi
 Canthigaster solandri  (Richardson, 1845) 
Katso myös
   Pilkkupallokala Commonsissa 
Infobox OKNimi-testi OKIUCN-testi OK: 
Pilkkupallokala (Canthigaster solandri) on pallokaloihin kuuluva kala. Pallokalojen pitäminen akvaariossa muiden lajien joukossa on arveluttavaa siksi, että ne syövät selkärangattomia ja koralleja ja voivat nyppiä muiden kalojen eviä.
Koko ja ulkonäkö

Pilkkupallokala kasvaa 11 cm pitkäksi. Sen vartalossa on punaruskealla pohjalla neonsinisiä pieniä pilkkuja. Selkäevän takareunan kohdalla on isompi, sinireunainen musta täplä.
Alkuperä

Pilkkupallokala on peräisin Indopasifiselta merialueelta. Se elää tyypillisesti 10–36 metrin syvyydessä.
Käyttäytyminen

Pilkkupallokala on reviirikala, ja koiraat puolustavat aggressiivisesti reviiriään muita koiraita vastaan.
Ravinto

Plikkupallokala syö luonnossa enimmäkseen levää, mutta myös pieniä selkärangattomia. Jos sitä haluaa pitää riutta-akvaariossa, kaloja kannattaa ruokkia kahdesti päivässä ja tarjota säännöllisesti pakastekuivattua levää, esimerkiksi noria.
Philip Samuelsson

| Philip Samuelsson |
| --- | --- |

Henkilötiedot
Syntynyt: 26. heinäkuuta 1991 (ikä 33) Leksand, Ruotsi
Kansalaisuus:   Yhdysvallat  Ruotsi
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  88 kg
Pelaajaura
Pääsarjaura:  2013–
Aik. seurat:  Wheeling Nailers (ECHL) Wilkes-Barre/Scranton Penguins (AHL) Pittsburgh Penguins (NHL) Portland Pirates (AHL)  Arizona Coyotes (NHL) Springfield Falcons (AHL) St. John’s IceCaps (AHL) Charlotte Checkers (AHL) Lehigh Valley Phantoms (AHL) HK Hradec Králové (ČEL) Leksands IF (SHL) IK Oskarshamn (SHL) Fischtown Pinguins (DEL)
NHL-varaus:  61. varaus, 2009 Pittsburgh Penguins
Philip Bo Samuelsson (s. 26. heinäkuuta 1991 Leksand, Ruotsi) on yhdysvaltalais-ruotsalainen jääkiekkopuolustaja. Samuelsson on pelityyliltään puolustava puolustaja, jonka vahvuuksiin kuuluu alivoimapelaaminen, koko ja oman pään pelaaminen. Hänen heikkouksiinsa kuuluu hyökkäyspään pelaaminen.
Ura > Seuraura

Samuelsson sai kiekko-oppinsa Yhdysvalloissa hänen isänsä Ulfin pelatessa NHL:ssä ja toimittua sittemmin Phoenix Coyotesin kykyjenetsijänä. Henrik Samuelsson siirtyi PF Changs -nimisestä phoenixläisjoukkueesta USHL-joukkue Chicago Steeliin kaudeksi 2008–2009, jolloin hän pelasi myös Yhdysvaltain kehitysmaajoukkueessa. Pittsburgh Penguins varasi Samuelssonin toisella kierroksella 61. pelaajana NHL:n varaustilaisuudessa 2009. Vuodet 2009–2011 hän kävi Boston Collegea, jossa Samuelsson voitti Hockey Eastin mestaruuden sekä vuonna 2010 että vuonna 2011. Noista ensimmäinen kausi päättyi koko NCAA:n mestaruuteen.
Huhtikuussa 2011 Samuelsson teki kolmivuotisen tulokassopimuksen Pittsburgh Penguinsin kanssa. Hän pelasi kauden 2011–2012 suurimmaksi osaksi AHL-joukkue Wilkes-Barre/Scranton Penguinsissa, jossa Samuelsson teki 46 runkosarjaottelussa tehot 1+8=9 sekä kymmenessä playoff-ottelussa yhden syöttöpisteen. Hän pelasi kevätkaudella myös sarjatasoa alempana ECHL-joukkue Wheeling Nailersissa. Kauden 2012–2013 Samuelsson pelasi kokonaan AHL:ssä ja hän voitti Penguinsin sisäisen tehotilaston lukemalla +10.
Kaudella 2013–2014 Samuelsson debytoi Pittsburgh Penguinsin NHL-joukkueessa, jossa hän pelasi ensimmäisen ottelunsa 16. joulukuuta 2013 Toronto Maple Leafsia vastaan. Samuelsson sai ottelussa jääaikaa 15.43 minuuttia. Hän pelasi kauden aikana kaikkiaan viisi NHL-ottelua ilman tehopisteitä. Samuelsson voitti taas farmijoukkue Wilkes-Barre/Scranton Penguinsin sisäisen tehotilaston lukemalla +17. 19. tammikuuta 2014 hänet valittiin AHL:n viikon pelaajaksi. Heinäkuussa 2014 Samuelsson teki vuoden mittaisen, kaksisuuntaisen ja 550 000 dollarin arvoisen jatkosopimuksen Penguinsin kanssa. Hän ehti pelata kaudella 2014–2015 ainoastaan farmissa, kunnes joulukuussa Penguins kauppasi Samuelssonin Arizona Coyotesiin vaihdossa Rob Klinkhammeriin ja kesän 2016 viidennen kierroksen varausvuoroon. Samuelsson pelasi loppukauden pääsosin AHL-joukkue Portland Piratesissa ja sai tililleen neljä NHL-ottelua. Heinäkuussa 2015 hän teki vuoden mittaisen, kaksisuuntaisen ja 600 000 dollarin arvoisen jatkosopimuksen Coyotesin kanssa.
Samuelsson edusti kaudella 2015–2016 pääosin Coyotesin farmijoukkue Springfield Falconsia, jossa hän pelasi 56 ottelua. Samuelsson teki kesällä 2016 vuoden sopimuksen Montreal Canadiensin kanssa. Hän ei kuitenkaan pelanntu Canadiensin organisaatiossa koko kautta, sillä Carolina Hurricanes hankki hänet helmikuussa 2017 vaihdossa Keegan Loween. Samuelsson ehti pelata AHL-seura St. John’s IceCapsissa 40 ottelua. Loppukauden aikana Samuelsson teki 25 ottelussa AHL-seura Charlotte Checkersissa peräti 14 pistettä. Kauden jälkeen hän solmi vuoden jatkosopimuksen Hurricanesin kanssa.